CELEX: 32010R0109
Language: hr
Date: 2010-02-05 00:00:00
Title: Uredba Komisije (EU) br. 109/2010 od 5. veljače 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               158
            
         32010R0109
   
               L 036/7
            
            
               SLUŽBENI LIST EUROPSKE UNIJE
            
            
               05.02.2010.
            
         
      UREDBA KOMISIJE (EU) br. 109/2010
   od 5. veljače 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta pravila odnose se na bilo koju drugu nomenklaturu koja se u cijelosti ili djelomično temelji na njoj, ili kojom se uvode dodatni pododjeljci te koja je utvrđena posebnim odredbama Unije, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. veljače 2010.
      
         
            Za Komisiju,
         
            U ime Predsjednika,
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod se sastoji od:
               
                           —
                        
                        
                           cilindrične posude od čelika približne visine 33 cm i približnog promjera 29 cm,
                        
                     
                           —
                        
                        
                           čeličnog poklopca s dva okrugla otvora približnog promjera od 5 cm odnosno 6 cm,
                        
                     
                           —
                        
                        
                           cilindrične čelične mreže približne visine 8 cm i približnog promjera 12,5 cm,
                        
                     
                           —
                        
                        
                           pomične čelične cijevi, i
                        
                     
                           —
                        
                        
                           nastavka za usisavanje.
                        
                     Čelična mreža postavljena je na donju površinu poklopca ispod jednog od otvora.
               Cijev s nastavkom za usisavanje postavljena je na drugi otvor.
               Proizvod je namijenjen čišćenju, na primjer, kamina te se koristi zajedno s usisavačem za prašinu tako da se cijev usisavača za prašinu pričvrsti na gornju stranu poklopca na otvor s mrežom.
               Pri usisavanju, grube čestice zadržavaju se na dnu posude pri čemu se čestice u zraku filtriraju kroz odvod zraka kroz mrežu.
            
            
               8421 39 20
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 1.(f) odjeljka XV. i tekstom oznaka KN 8421, 8421 39 i 8421 39 20.
               Budući da cilindrična mreža zaustavlja čestice u zraku i samo pročišćeni zrak prolazi kroz nju, ona služi kao filtar. Stoga, proizvod ima osobine aparata za filtriranje ili pročišćavanje u smislu tarifnog broja 8421.
               Isključuje se razvrstavanje u tarifni broj 7323 kao čelični proizvod u skladu s odredbama napomene 1.(f) odjeljka XV. prema kojima taj odjeljak ne pokriva proizvode iz odjeljka XVI.
               Proizvod se razvrstava u oznaku KN 8421 39 20 kao aparat za filtriranje ili pročišćavanje zraka.